ปกติเป็นประจำเดือนครั้งละ 7-8วัน มีฉีดยาคุมเดือนละครั้ง แต่เดือนนี้กลับมีประจำเดือนตั้งแต่วันที่10/12/62 จนถึงวันนี้ 26/12/62 ตอนแรกมาปกติดีค่ะ แต่มาน้อย แล้วพอครบ7-8วัน ประจำเดือนก็เหมือนจะหายไปค่ะ แต่ไม่เกิน2วัน ประจำเดือนก็มา มาจนถึงวันที่มาสอบถามนี่แหล่ะค่ะ คือหนูควรไปพบแพทย์ไหมค่ะ หรือเพราะไม่ได้ไปฉีดยาคุม หรือเพราะอะไร และมีอาการหน่วงๆท้องน้อยด้วยค่ะ
สวัสดีค่ะ การฉีดยาคุมอาจมีผลข้างเคียงเรื่องประจำเดือนไม่มา หรือออกกระปริดกระปรอยผิดปกติระหว่างรอบเดือนได้ ไม่แน่ใจว่าได้หยุดยาคุมไปตั้งแต่เมื่อไร ปกติหลังหยุดยาอาจจะยังมีผลข้างเคียงจากยาเหลืออยู่ได้ประมาณ 1-3 เดือนแรกแต่อย่างไรก็ตาม ถ้ามีเลือดออกจากช่องคลอดมากติดต่อกันเกิน 7 วัน ควรไปพบแพทย์เพื่อหาสาเหตุอื่นๆที่เป็นไปได้เพิ่มเติมก่อนเช่น ภาวะแทรกซ้อนจากการตั้งครรภ์ การติดเชื้อหรือมีเนื้องอกของอวัยวะสืบพันธุ์ เป็นต้น